cyanic-selkie/wikianc huggingface dataset:
Super Bowl I
Merknader før kampen
I uken før kampen tiltrakk Chiefs' cornerback Fred "The Hammer" Williamson oppmerksomhet ved å skryte om at han kom til å bruke sin «hammer»–en overarm mot hodet–for å slå Packers' receivere, og sa «Two hammers to (Boyd) Dowler, one to (Carroll) Dale should be enough.»
De to lagene spilte med forskjellige fotballer; Chiefs brukte AFL-ballen som var en noe smalere og lengre J5V produsert av Spalding, og Packers spilte med NFLs «The Duke», produsert av Wilson.
AFLs regel om 2-point conversions var ikke i bruk; NFL la til en slik regel først i og den ble brukt i sitt første Super Bowl samme sesong, Super Bowl XXIX i januar 1995.
Dette er også det eneste Super Bowl hvor yard-markørene var fem yards fra hverandre istedenfor 10 som har vært tilfellet siden. Fra ble det ulovlig å ha markører som endte i sifferet "5" for å standardisere markørene gjennom ligaen.
Over to måneder i 2015 så Slates Justin Peters alle Super Bowlene frem til Super Bowl 50. Han nevnte at det første Super Bowl hadde «two dudes in rocket packs who flew around the stadium. I can forgive a lot of bad football as long as the game features two dudes in honest-to-God rocket packs.»
Mediedekning
Denne kampen er det eneste Super Bowl som har blitt sendt på to nettverk i USA samtidig (ingen kamper har siden blitt sendt på mer enn ett nettverk frem til 29. desember da New England Patriots møtte New York Giants i en kamp som ble sendt på NBC, CBS og NFL Network). NBC holdt rettighetene til AFL-kamper og CBS holdt rettighetene til NFL-kamper. Begge nettverkene fikk tillatelse til å dekke kampen. I løpet av uken oppstod det fiendtligheter mellom ansatte i de to nettverkene (som lenge hadde vært erkerivaler) som begge hadde lyst til å vinne krigen om seertallene, og det ble nødvendig å sette opp et gjerde mellom nettverkenes lastebiler.
NEttverkene brukte egne kommentatorer: CBS hadde Ray Scott (hovedkommentator i første halvdel), Jack Whitaker (hovedkommentator i andre halvdel) og Frank Gifford, mens NBC brukte Curt Gowdy og Paul Christman. Selv om Rozelle lot NBC dekke kampen bestemte han at de ikke skulle bruke egne kameramenn eller teknisk personell, og heller bruke CBS' videofeed, ettersom at Coliseum var hjemmebane for NFLs Rams.
Super Bowl I var det eneste Super Bowl som ikke ble utsolgt, til tross for ligaens blackoutregler i Los Angeles (det var påkrevd at kampen ikke ble sendt på TV i området til tross for at det var et nøytralt stadion og ikke ble utsolgt), som førte til at store deler av markedet i Los Angeles samt kanalene KNXT (CBS; nå KCBS-TV) og KNBC (NBC) ikke viste kampen. Av de 94 000 tilgjengelige setene i stadionet ble 33 000 ikke solgt. Noen dager før kampen publiserte lokale aviser ledere om de høye billettprisene på $12 ($92,18 i 2019), og skrev om hvordan seere kunne få inn kampen fra stasjoner i nærliggende mediemarkedet som Bakersfield, Santa Barbara og San Diego.
Alle de kjente innspillingene av sendingen ble etter kampen slettet av både NBC og CBS for å spare penger, noe som var vanlig i TV-industrien på tiden ettersom at videokassettene som ble brukt var dyre (en halv time med video kostet rundt $300, som tilsvarte $2 260 i 2019), og ingen forutså hvor stor kampen kom til å ende opp med å bli.
I flere år var det kun to små biter av TV-sendingen som var funnet, Max McGees touchdown og Jim Taylors touchdown. Begge ble vist i HBOs Play by Play: A History of Sports Television i 1991 og før Super Bowl XXV pregame show.
I januar 2011 ble det rapportert at en ufullstendig innspilling av CBS' dekning hadde blitt funnet på et loft i Pennsylvania og restaurert av Paley Center for Media i New York. Innspillingen er den mest fullstendige utgaven av sendingen som er funnet, og mangler kun halftime-showet og størsteparten av tredje kvarter. NFL eier opphavsretten til sendingen og har blokkert salg eller distribuering. Etter å ha holdt seg anonym og kun kommunisert med media gjennom advokaten sin kom eieren av innspillingen, Troy Haupt, frem til The New York Times i 2016 for å fortelle sin side av hendelsen.
NFL Films hadde kameraer tilstede og har en god del av film fra kampen i sine arkiver, hvorav noe har blitt publisert i ligaens egne produksjoner. Et eksempel var NFL's Greatest Games-episoden The Spectacle of a Sport som handlet om kampen (også navnet for høydepunktsfilmen for Super Bowl I).
Den 11. januar 2016 annonserte NFL at «in an exhaustive process that took months to complete, NFL Films searched its enormous archives of footage and were able to locate all 145 plays from Super BowlI from more than a couple dozen disparate sources. Once all the plays were located, NFL Films was able to put the plays in order and stitch them together while fully restoring, re-mastering, and color-correcting the footage. Finally, audio from the NBC Sports radio broadcast featuring announcers Jim Simpson and George Ratterman was layered on top of the footage to complete the broadcast. The final result represents the only known video footage of the entire action from Super BowlI.» Ligaen annonserte så at NFL Network skulle sendte denne nylig sammensatte filmen den 15. januar 2016, på 49-årsjubileumet for kampen.
Seremonier og underholdning
Los Angeles Ramettes, en heiagjeng som fremførte under alle Rams’ hjemmekamper, stod for underholdning før kampen og etter hvert kvarter. University of Arizonas korps hadde også laget et omriss av det kontinentale USA på midten av banen før kampen, og Anaheim High Schools drillgruppe plasserte bannere for alle lagene fra NFL og AFL på kartet.
UNder halftime spilte trompetisten Al Hirt og korpsene fra University of Arizona og Grambling State University, 300 duer og 10 000 ballonger ble sluppet løs, og der var en presentasjon av hydrogen-peroksid-drevne Bell Rocket Air Men.
Presentasjonen av Vince Lombardi-troféet etter kampen ble utført av CBS’ Pat Summerall og NBCs George Ratterman. Summerall og Ratterman måtte dele én mikrofon.
Kampreferat
Begge ligaenes baller ble tatt i bruk–når Chiefs var på angrep ble den offisielle AFL-ballen (Spalding J5V) tatt i bruk, og når Packers var på angrep ble den offisielle NFL-ballen (Wilsons «The Duke») tatt i bruk. Det ble også brukt dommere fra begge ligaene, ledet av NFLs Norm Schachter.
Første kvarter
Begge lagenes første drives endte i punts, før Packers tok en tidlig 7–0 ledelse etter å ha flyttet ballen 80 yards på seks plays. Starrs pasningsspill på drivet var et høydepunkt, med 11 yards til Marv Fleming, 22 yards til Elijah Pitts etter en scramble, og 12 yards til Carroll Dale. På drivets siste play kastet Bart Starr en pasning til reserven Max McGee, som hadde erstattet den skadete starteren Boyd Dowler tidligere i drivet (Dowler hadde skadet skulderen to uker tidligere etter å en touchdown i tredje kvarter; Cowboys’ defensive back Mike Gaechter hadde taklet ham flere skritt etter scoringen). McGee kom seg forbi Chiefs cornerback Willie Mitchell, tok imot ballen med én hånd på 23-yard linjen, og sprang deretter inn for en 37-yard touchdown. (McGee hadde også tatt imot en touchdownpasning etter å ha erstattet Dowler i tittelkampen i NFL). På neste drive flyttet Chiefs ballen til Green Bays 33-yard linje, men kicker Mike Mercer bommet på et 40-yard field goal.
Andre kvarter
Tidlig i andre kvarter flyttet Kansas City ballen 66 yards på seks plays, inkludert en 31-yard pasning til mottakeren Otis Taylor, som med en 7-yard pasning til Curtis McClinton fra quarterback Len Dawson utlignet til 7–7. Packers svarte kjapt på neste drive, da de flyttet ballen 73 yards og scoret med et løp på 14 yard av fullback Jim Taylor på lagets kjente Packers sweep play. Taylors touchdown var den første touchdownen på løp i Super Bowls historie. Starrs pasningsspill var nok en gang drivets høydepunkt. Han traff McGee for 10 yards på en tredje down med 5 yards igjen; Dale for 15 yards på tredje og ti; Fleming for 11 på tredje og fem; og Pitts for 10 på tredje og syv, som gjorde det klart for Taylor å springe inn i målsonen på neste play. Dawson ble sacked for åtte yards på første play av Chiefs’ neste drive, men fulgte det opp med fire fullførte pasninger på rad for 58 yards, inkludert en 27-yard pasning til Chris Burford. Mercer scoret deretter et 31-yard field goal som utlignet til 14–10 til halftime.
På halvveispunktet virket det som om Chiefs hadde en sjanse til kampen. Mange av seerne var overrasket over hvor jevn stillingen var og hvor solide AFL-mesterne var på banen. Kansas City hadde fått flere yards en Green Bay, 181 mot 164, og hadde 11 første downs sammenlignet med Packers’ 9. Stemingen i Chiefs’ garderobe var sprudlende. Hank Stram sa senere, «I honestly thought we would come back and win it.»" Packers var skuffet over kvaliteten på sitt eget arbeid på banen i første halvdel. «The coach was concerned», sa defensive end Willie Davis senere. Lombardi fortalte dem at planen de hadde lagt for kampen var solid, men at de måtte endre noen småting og gjennomføre planen bedre.
Tredje kvarter
På første drive av andre halvdel nådde Chiefs sin egen 49-yard linje. Under et pasningsspill på tredje down klarte linebackers Dave Robinson og Lee Roy Caffey å kollapse Chiefs’ pocket. Robinson, tackle Henry Jordan og Packer right end Lionel Aldrige nådde Dawson som kastet en svak pasning mot tight end Fred Arbanas. Willie Wood snappet pasningen opp for en interception. Wood løp 50 yards til Kansas Citys 5-yard linje før Mike Garrett taklet han bakfra. Starr skrev senere at dette var «the biggest play of the game». På første play etter turnoveren scoret running back Elijah Pitts på et 5-yard løp som gav Packers en 21–10 ledelse. Stram sa seg enig i at dette var kampens vendepunkt. Packers’ forsvar dominerte Chiefs’ angrep ut kampen, og lot dem kun krysse midtbanen én gang, og da kun for ett play. Chiefs måtte gå bort fra den originale planen for kampen, noe som endte opp med å skade dem. I tredje kvarter klarte Kansas Citys angrep kun å flytte ballen 12 yards, og Dawson fullførte bare fem pasninger for 59 yards.
Green Bay tvingte Kansas City til å punte fra egen 2-yard linje etter to sacks på Dawson på rad, og fikk ballen tilbake i en god posisjon på egen 44-yard linje (til tross for en straffe på returnen). McGee tok imot tre pasninger på rad for 40 yards på et drive som kun strakk seg over 56 yards. Taylor løp for én første down, Starr traff McGee for 16 yards på tredje og 11, og Taylor løp ballen for åtte yards for en første down på Kansas Citys 13-yard linje. Drivet ble avsluttet med en 13-yard touchdownpasning fra Starr til McGee.
Fjerde kvarter
Halvveis inn i fjerde kvarter fullførte Starr en 25-yard pasning til Carroll Dale og en 37-yard pasning til McGee, som plasserte ballen på Chiefs’ 18-yard linje. Fire plays senere fikk Pitts sin andre touchdown med et 1-yard løp, som sikret Packers en 35–10 seier. I fjerde kvarter ble Fred Williamson, som hadde skrytt over sin «hammer» før kampen, slått i svime da hodet hans traff running back Danny Anderson i kneet, og knakk deretter en arm da Chiefs linebacker Sherrill Headrick falt oppå ham. Williamson hadde tre taklinger i kampen.
Kampstatistikker
Kilder: Super Bowl I - Kansas City Chiefs vs. Green Bay Packers - January 15th, 1967
Statistikksammenligninger
Note: Ifølge NBC Radios Jim Simpsons rapport under halftime ledet Kansas City 11–9 i første downs, 181–164 i yards totalt og 142–113 i pasningsyards (Green Bay ledet 51–9 i yards på løp). Bart Starr fullførte åtte av 13 forsøk uten interceptions, og Len Dawson fullførte 11 av 15 uten interceptions. Green Bay ledet 14–10 til pause. Green Bay hadde ballen fem ganger, men bare i omtrent et minutt den siste gangen; de hadde en punt på første drive, en touchdown på andre, punt på trede, touchdown på fjerde, og hadde ballen da kampen nådde halftime. Kansas City hadde ballen fire ganger; Chiefs puntet på firste drive, bommet på et field goal på andre, scoret en touchdown på tredje og scoret et field goal på fjerde.
Dette betyr at i andre halvdel ledet Green Bay 12–6 i første downs, 197–58 i yards totalt, 115–25 i pasningsyards og 82–33 i yards på løp. Starr og Zeke Bratkowski, som erstattet ham sent i kampen, fullførte åtte av 11 pasninger og hadde én interception; Dawson og Pete Beathard, som erstattet ham sent i kampen, fullførte kun seks av 17 med en interception. Begge lagene hadde ballen syv ganger, men Green Bays første drive var kun ett play og deres syvende var kort ettersom at kampen ble avsluttet. Green Bay scoret en touchdown på deres første drive, puntet på andre, scoret en touchdown på tredje, kastet en interception på Kansas Citys 15-yard linje på fjerde (Starrs fjerde interception hele sesongen), scoret en touchdown på femte, puntet på sjette, og hadde ballen da kampen ble avsluttet. Kansas City kastet en interception på første drive og puntet på alle de seks neste.
Individuelle statistikker
1Fullførte pasninger/forsøk 2Løp 3Lengste 4Mottakelser 5Antall ganger kastet til
Rekorder etablert
Ettersom at dette var det første Super Bowl ble en ny rekord satt i alle kategoriene. Disse er inkluert i NFL Fact Book 2016. Følgende rekorder ble satt i Super Bowl I ifølge NFL og Pro-Football-Reference.com. Noen rekorder må møte NFLs minimum for antall forsøk for å bli anerkjent. Minstekravet vises (i parentes).
Turnovers er definert som antallet ganger et lag mister ballen som følge av en interception eller fumble.
Kampstartere
Kilde:
Dommere
Kilde:
Note: NFL brukte et system med seks dommere fra og ut.
Ettersom at dommerne i NFL og AFL brukte forskjellige uniformer ble det utformet et nøytralt design for denne kampen. Disse uniformene hadde sorte og hvite striper, men ermene var helt sorte med dommernes offisielle numre. Designet ble også brukt i Super Bowl II, men ble fjernet etter det da AFLs dommere begynte å bruke uniformer som var identiske med de brukt i NFL i 1968-sesongen, i avvente av sammenslåingen av AFL og NFL i.
Parthemius
Parthemius (død 548) var rikshovmester under styret til Teodebert I. Han var svært upopulær blant sitt folk for skattene han innkrevde. Han mydet sin venn Ausanius og hans kone Papianella av misunnelse.
Kort tid etter kongens død i 548, konspirerte folket mot ham og han flyktet fra hovedstaden til Trèves sammen med to biskoper. Han gjemte seg i en kirke, men landsbyboerne fant ham og steinet ham ihjel.
Christina Næss
Christina Næss er en tidligere færøysk svømmer. Hun tok Færøyenes hittil eneste gullmedalje i de paralympiske leker, i 1988 i Seoul. I 1988 deltok hun for første og eneste gang i de paralympiske leker, og vant foruten gullet på 100 m rygg (kategori C3) også sølv på 400 m fristil (kategori C3–4). Med gullet satte Næss verdensrekord med tiden 2:21.68.
Bergen sentrum politistasjon
Bergen sentrum politistasjon er en politistasjon i Bergen sentrum, tilhørende Vest politidistrikt. Stasjonen ligger i Allehelgens gate 6, rett nord for Lille Lungegårdsvannet og 200 meter øst for Torgallmenningen.
Bygningen eies av Entra og er på 14,100 kvadratmeter fordelt på ti etasjer. Høyblokken ble oppført i 1964, mens fløyene i bygget er fra 1994.
Sveits’ parlament
Sveits' parlament (fransk: Assemblée fédérale, italiensk Assemblea federale, tysk: Bundesversammlung, retoromansk: Assamblea federala), består av to likestilte kamre, Nasjonalrådet med 200 medlemmer og Stenderrådet med 46 medlemmer. De to kamrene utgjør tilsammen forbundsstaten Sveits' lovgivende makt. Medlemmene av de to kamrene velges for fire år av gangen. Nasjonalrådet og Stenderrådet holder vanligvis atskilte møter.
Nasjonalrådet
Nasjonalrådet (tysk: Nationalrat, fransk: Conseil national, italiensk: Consiglio nazionale) består av 200 medlemmer og er landets folkevalgte forsamling. Valg til Nasjonalrådet foregår etter proporsjonal representasjon med kantonene som valgkretser. Alle kantoner har rett til å velge minst én representant, uavhengig av kantonens størrelse. Kvinner fikk stemmerett til Nasjonalrådet i 1971. Stemmerettsalderen er fra 1991 av 18 år.
Stenderrådet
Stenderrådet (tysk: Ständerat, fransk: Conseil des Etats, italiensk: Consiglio degli Stati) er et organ for representasjon av kantonene, delstatene i den sveitsiske konføderasjonen. Stenderrådet har 46 medlemmer. Kantonene har to representanter hver uavhengig av folketall, da slik at halvkantonene (Obwalden, Nidwalden, Basel-Stadt, Basel-Land, Appenzell Ausserrhoden og Appenzell Innerrhoden) har en representant hver.
Den forente forbundsforsamlingen
Den forente forbundsforsamlingen (tysk: Vereinigte Bundesversammlung, fransk: L’Assemblée fédérale (Chambres réunies), italiensk: L’Assemblea federale plenaria) utgjøres av Nasjonalrådet og Stenderrådet i fellesskap.
Den forente forbundsforsamlingen velger Forbundsrådet som er Sveits' regjering. Valget skjer etter formannskapsprinsippet, det vil si slik at alle de største partiene er representert. Forbundsrådet har sju medlemmer og en funksjonstid på fire år, som er den samme som det parlamentet har. Forbundspresidenten velges for ett år av gangen blant regjeringens medlemmer og fungerer som den første av likemenn.
Representantene i de to kamrene møtes også som en forent nasjonalforsamling for behandling av bestemte saker knyttet til valg, løsning av kompetansekonflikter mellom føderale organer, samt benådninger.
Józef Szmidt
Józef Szmidt (født 28. mars 1935 i Miechowwice (Bytom, Schlesien) er en tidligere polsk tresteghopper. Han har tyske røtter, så navnet blir ofte germanisert til Jozef Schmidt.
Szmidt var verdens ledende tresteghopper tidlig i 1960-årene. Han ble to ganger europamester i tresteg, under EM 1958 i Stockholm og EM 1962, og ble olympisk mester i OL 1960 i Roma og OL 1964 i Tokyo.
Vanderkloof-demningen
Vanderkloof-demningen (afrikaans: Vanderkloofdamm) er en demning med et vannkraftverk i elva Oranje, beliggende 130 km nedenfor Gariepdemningen og 100 km nordvest for Colesberg, i provinsen Northern Cape i det sentrale Sør-Afrika.
Józef Szmidt
Szmidt var den første hopperen som brøt 17-metersgrensen, da han satte verdensrekord med 17,03 i 1960.
Vanderkloof-demningen
Demningen er en 765 meter lang og 108 meter høy gravitasjons-buedam i betong, og demmer opp et 133,4 km² stort vannreservoar, det nest største i Sør-Afrika.
Anlegget har en utbygd produksjonskapasitet på 240 MW fordelt på 2 turbiner à 120 MW hver. Operatør er det statlige energiselskapet Eskom. Anlegget ble åpnet i 1977, etter seks års arbeider.
Saint Lucia under OL
Saint Lucia deltok første gang i olympiske leker under Sommer-OL 1996 i Atlanta, og har siden deltatt i samtlige påfølgende sommerleker. De har aldri deltatt i vinterlekene. Saint Lucia har aldri vunnet noen medalje.
Ingula vannkraftverk
Ingula vannkraftverk er et pumpekraftverk i Drakensberg-fjellene nær grensen mellom provinsene Free State og KwaZulu-Natal, i det sørøstre Sør-Afrika. Anlegget har en utbygd produksjonskapasitet på 1.332 MW fordelt på 4 enheter à 333 MW hver. Reservoarene dannes av Bedforddemningen og Bramhoekdemningen, beliggende 4,6 km fra hverandre med et tunnelanlegg for overføring av vann mellom kraftverket og øvre og nedre reservoar.
Krystal Weir
Krystal Weir (født 15. januar 1985 i Melbourne) er en australsk seiler som spesialiserer seg i laser radial. Under Sommer-OL 2012 i London representerte hun landet sitt, der hun ble nummer 12.
Radiosonde
En radiosonde er et apparat som blir festet til værballonger for å måle atmosfæriske variabler og sender dem tilbake til en mottaker på bakken. Radiosonder sender vanligvis med radiofrekvensen 403 MHz eller 1680 MHz. Enkelte sonder, men ikke alle, er laget for å kunne måle vindstyrke og retning.
Radiosonden ble oppfunnet og sendt opp for første gang av den sovjetiske meteorologen Pavel Molchanov 30. januar 1930 i Pavlovsk. Sonden nådde en høyde på 7,8 km og målte der temperaturen til -40,7 ºC.
Moderne radiosonder måler eller regner ut følgende variabler:
Av og til kan radiosonder også måle ozonkonsentrasjonen.
Oppsending
En ballong av gummi eller lateks fylt med enten helium eller hydrogen blir sendt opp gjennom atmosfæren. Høyden ballongen kan nå er avhengig av ballongens diameter eller tykkelse. Ballongenes størrelse varierer vanligvis fra 150 til 3000 gram. Når ballongen stiger gjennom atomsfæren minker trykket, slik at ballongen utvider seg, og når den kommer høyt nok vil ballongen sprekke. En ballong på 800 gram sprekker i en høyde på omtrent 30 000 meter.
En moderne radiosonde sender data tilbake til en datamaskin via et radiosignal, og datamaskinen lagrer alle variablene i sanntid. De første radiosondene ble observert fra bakken med en teodolitt, og gav bare informasjon om vinden ut ifra sin posisjon. Moderne radiosonder kan bruke flere metoder for å avgjøre vindstyrke og retning, slik som f.eks. GPS. Vekten til en radiosonde er normalt 250 gram.
Av og til blir radiosonder sluppet fra fly i stedet for å sveve med ballonger. Slike radiosonder blir kalt for fallsonder eller dropsonder. De blir som regel brukt i spesielle forsøk, som f.eks. for å finne profilen i et spesifikt uvær.
Daglige oppsendinger
På verdensbasis er det omtrent 800 steder der man sender opp radiosonder, og 9 av disse er i Norge. Disse er oljeplattformene Ekofisk, Sola, Ørlandet, MS «Polarfront», Bodø, Jan Mayen, Bjørnøya og Ny-Ålesund. Nasjonalt senter for romrelatert opplæring (NAROM) på Andøya sender også opp værballonger med radiosonder. Nesten alle radiosonder blir sendt opp kl. 00 UTC og kl. 12 UTC, slik at alle gir et samtidig bilde av atmosfæren. Dette er svært viktig for numerisk værvarsling.
Kriminalvårdens nationella transportenhet
Kriminalvårdens nationella transportenhet er en avdeling i Kriminalvården med ansvar for befordring av innsatte mellom anstalter (arresthus og fengsler) og politiarrester.
Transportenheten utfører transporter for Kriminalvården, men også for eksempelvis politiet og landets kommuner.
Transportene skjer både innen Sverige og til andre land. I Sverige befordrer transportenheten først og fremst innsatte mellom ulike anstalter og politiarrester. Utenriks skjer transporter av innsatte som for eksempel skal utvises etter avsonet straff, men også avvisninger og utvisninger besluttet av Migrationsverket.
Enhetens stab og administrasjon er plassert på Kriminalvårdens hovedkontor i Norrköping og transportene planlegges fra plankontoret i Arvidsjaur. Transportene utføres av mannskaper ved de 21 lokalkontorene som finnes rundt om i landet. I transportenheten arbeider drøyt 400 personer.
Engelsk 1. divisjon 1960–61
'''Engelsk 1. divisjon 1960–61''' var den 62. sesongen i Football League. Tottenham Hotspur vant sin andre ligatittel. De vant også FA-cupen og ble dermed den tredje klubben som tok The Double i engelsk fotball.
== Tabell ==
Opprykk
De to dårligste klubbene i 1. divisjon rykket automatisk ned til 2. divisjon og de to beste klubbene i 2. divisjon rykket automatisk opp til 1. divisjon.
Engelsk 2. divisjon 1960–61:
Referanser
1960–61 in English football es:Anexo:1960-61 en el fútbol de Inglaterra Anglijos futbolo varžybos 1960–1961 m. 1960–1961 az angol labdarúgásban Engels voetbalkampioenschap 1960/61
An Awful Moment
Handling
Dommer Mowbray dømmer en mann, og en romani-kvinne blant publikum under rettssaken protesterer mot dommen. Kvinnen blir fjernet med makt fra rettssalen. Dommeren går senere hjem til sin kone og datter, men romanikvinnen planlegger hevn og bryter seg inn i hjemmet deres. Hun slår Mrs. Mowbray i svime, og binder henne fast i en stol. Hun stiller opp en pistol til å avfyre når døren blir åpnet. Men datteren deres våkner i tide til å advare faren sin, som redder moren og arresterer romanikvinnen.
EM i landeveissykling 2019
EM i landeveissykling 2019 ble arrangert fra 7. til 11. august 2019. Mesterskapet skulle egentlig arrangeres i Annecy, men senere har Alkmaar i Nederland fått muligheten til å arrangere det.
Rozhat Shaswari
Rozhat Shaswari (født 15. mai 1991) er en norsk fotballspiller. Han er spiss og spiller for Kristiansund Ballklubb. Han debuterte i seriesammenheng for Bærum den 17. april 2010, i bortekampen mot Frigg, som endte 0-0.
I januar 2013 signerte han en treårs-kontrakt for Fredrikstad FK.
I august 2015 signerte Rozhat Shaswari en kontrakt ut 2015 for Kristiansund Ballklubb.
Sune Andersson (fotballspiller, født 1898)
Klubbkarriere
Andersson startet karrieren som ung spiller i Bellevue IK, før han gikk til IF Olympia. Han spilte for Djurgårdens IF fra 1918 til 1919, for IF Olympia en kortere periode igjen i 1920 til 1921, og tilbake i Djurgårdens IF fra 1921 til 1931. I løpet av Anderssons siste periode i Djurgårdens IF, spilte han 31 kamper og scoret åtte mål i Allsvenskan.
Landslagskarriere
Andersson spilte sammenlagt tre kamper og scoret ett mål for Sveriges herrelandslag i fotball fra 1920 til 1921. Andersson spilte landslagskamper både når han spilte for IF Olympia og Djurgårdens IF.
Jernbane i Vatikanstaten
Jernbane i Vatikanstaten er to 300 meter lange jernbanespor innenfor statens grenser. Dette er den korteste, nasjonale jernbanestrekning i verden. Vatikanstatens tilgang til øvrige italienske baner ble garantert av Lateranoverenskomsten som ble undertegnet i 1929. Stasjonen og sporene ble bygd mens Pius XI var pave (1922-1939).
Det meste av trafikken er inngående gods, men fra tid til annen er banen også brukt til passasjertransport, oftest av symbolske eller seremonielle årsaker. 12. september 2015 ble en turistruteforbindelse mellom Vatikanet og Castel Gandolfo tatt i bruk. Toget går fra Vatikanets stasjon hver lørdag 10.57, kjøretiden er rundt 1 time.
Historie
Pave Gregor XVI forhindret at det ble bygd jernbane i Vatikanstaten. Han er blitt tillagt utsagnet «chemin de fer, chemin d'enfer» («jernveien, veien til helvete»). Hans etterfølger, Pius IX, startet byggingen av en jernbanelinje fra Bologna til Ancona, men området ble erobret av styrkene som kjempet for et forent Italia i forbindelse med risorgimento i 1861, før den var ferdigstilt. Togforbindelsen var en forutsetning for massepilegrimsreisene på 1800-tallet, som startet med reiser til Lourdes omkring 1858, og som ble en faktor som svekket motstanden mot den nye teknologien i pavens hoff (den romerske kurie).
Byggingen av en stasjon i Vatikanstaten og jernbaneforbindelsen til jernbanenettet i Italia ble, som nevnt, garantert gjennom Lateranoverenskomsten som ble undertegnet 11. februar 1929. Direktoratet for nye jernbaneanlegg i departementet for offentlige arbeider i kongedømmet Italia implementerte sitt løfte med anleggsarbeid som startet 3. april 1929. Byggingen av viadukten frem til Vatikanstaten ble bekostet av den italienske regjeringen og også Vatikanstaten stasjon ble finansiert med 750 millioner italienske lire som en kompensasjon som var en del av de finansielle vedleggene til Lateranoverenskomsten. De samlede kostnadene er anslått til 24 millioner italienske lire.
Det første lokomotivet kjørte inn på Vatikanstaten stasjon i mars 1932. En jernbaneoverenskomst mellom Vatikanstaten og Italia ble ratifisert 12. september 1934 og i oktober samme år ble det ferdigstilte anlegget formelt overlevert fra departementet for offentlige arbeider til henholdsvis Vatikanstaten og selskapet Ferrovie dello Stato.
Sent i mars 1944, da den allierte bombingen av Roma under andre verdenskrig var på sitt mest intense, oppdaget Vatikanet at tyske tog med våpenlast stoppet på linjen ved Vatikanstaten stasjon.
Vatikanstatsbanen tar av fra linjen mellom Roma og Viterbo ved Roma San Pietro stasjon og krysser Gelsominodalen med en 143,12 meter lang viadukt med åtte 15,3 meter lange buespenn.
Trasé
Linjen forlater Roma San Pietro og krysser Piazzale Gregorio VII, Via di Porta Cavalleggeri og Via Aurelia over en viadukt. Før jernbanelinjen går gjennom muren rundt Vatikanstaten og inn til sekkestasjonen, går den under en bue som er dekorert med våpenskjoldet til pave Pius XI og som har to skyvedører i jern med en vekt på 35,5 tonn.
Vatikanstaten stasjon (som nå er delt i en godsavdeling og et numismatisk og filatelistisk museum), ble anlagt ca. 20 meter fra inngangsportalen. Stasjonen åpnet i 1933 og arkitekt var Giuseppe Momo Stasjonsbygningen er utført i hvit, italiensk marmor og er beskrevet av Henry Vollam Morton som en bygning som «likner en avdeling av Barclays Bank i London.»
Trafikk
Vatikanstaten stasjon er hovedsakelig brukt til import av varer (før bilen ble vanlig) til Vatikanet og fra tid til annen for passasjertog.
Pius XI planla et eget pavetog, men dette ble aldri bygd og Vatikanet har aldri hatt noen jernbanearbeidere eller registrert noe rullende materiell. Det offisielle toget til pave Pius IX er utstilt i Palazzo Braschi i Roma.
Den 4. oktober 1962 ble pave Johannes XXIII den første paven som brukte jernbanen i Vatikanstaten på sin pilegrimsreise til Loreto og Assisi en uke før det andre vatikankonsil. Han benyttet det italienske presidenttoget og reisen ble kringkastet av Eurovisjonen. Ettersom Pius IX hadde vært den siste paven som hadde besøkt Loreto og den siste paven som hadde reist med tog, ble reisen sett på som et symbolsk brudd med fortidens byrder. Johannes XXIII sørget også for at levningene av pave Pius X ble transportert til Venezia med jernbane.
Pave Johannes Paul II benyttet jernbanen et fåtall ganger i symbolsk sammenheng. Første gang var 8. november 1979, men han tok ikke tog ut av Roma før 24. januar 2002.
Eksterne lenker
Transport au Vatican קריית הוותיקן
Marieke D’Cruz
Marieke D'Cruz (født 9. februar 1986) er en australsk svømmer.
Hun representerte Australia under Sommer-OL 2004 i Athen, der hun ble utslått i forsøksheatet på 100 meter rygg.
Ing-Marie Carlsson
Ing Marie Gunilla Jessica Carlsson (født 25. februar 1957 i Jönköping) er en svensk skuespillerinne, kjent mest i Sverige som Mimmi Gustavsson i TV-serien Tre kronor
Carlsson gikk på Teaterhögskolan i Göteborg og tok eksamen 1982. Deretter arbeidet hun på Götateatern og Borås Stadsteater. I 1997 medvirket hun i farsen Alla var där på Folkan i Stockholm, med blant andre Kjell Bergqvist og Carina Lidbom. I 2001 ble hun nominert til en ”guldmask” for sin rolle i farsen Dagens dubbel på Halmstad teater med Tomas Pettersson. Hun medvirket også i Göran Stangertz oppsetning av En handelsresandes död på Helsingborgs stadsteater med blant andre Lars-Erik Berenett i 2003. Sommeren 2007 var hun dessuten med i folkelystspillet Den Stora Premiären på Fredriksdals friluftsteater i Helsingborg.
Vannebo kraftverk
Vannebo kraftverk er et vannkraftverk i Overhalla kommune i Trøndelag.
Det utnytter et fall på 107 meter i Kvernelva, ei sideelv til Nordelva. Inntaket er i Værnbuvatnet, mens kraftstasjonen ligger like ved gården Værnbua.
I 2016 ble det solgt fra NTE til finske SV Vattenkraft og Bekk og Strøm. . Bekk og Strøm overtok Chr Salvesen & Chr Thams Communications Aktieselskap(CSCTCA) i 2015. CSCTCA ble kjøpt av Småkraft AS i 2022.
Pheles
Pheles er en slekt av dagsommerfugler som tilhører familien Riodinidae.
Utseende
Middelsstore sommerfugler med delvis gjennomsiktige vinger. Vingeårene, vingenes ytterkant og et tverrbånd i forvingen er mørkbrune. Disse artene etterligner trolig giftige sommerfugler i gruppen Ithomiini, men har en helt annen kroppsbygning enn disse meget spinkle sommerfuglene.
Levevis
Disse sommerfuglene lever i skog, blant annet tropisk regnskog. Larver kan finnes på planter i slekten Heteropterys (familien Malpighiaceae).
Utbredelse
Slekten er utbredt i Mellom- og Sør-Amerika.
RCTV
Radio Caracas Televisión (RCTV) er en privat fjernsynskanal i Venezuela med hovedkvarter i Caracas. Kanalen ble tildelt sin sendingskonsesjon av Venezuelas militærdiktator Marcos Perez Jiménez 15. november 1953, og sprang ut fra landets eldste radiokanal, Radio Caracas Radio, grunnlagt 1930. RCTV er en av Venezuelas mest populære TV-kanaler, og har vært kritisk til Hugo Chávez' styre, som den har ment var autoritært. Kanalen er først og fremst kjent for sine såpeoperaer og underholdninsprogram.
Kanalen fikk ikke lenger fornyet sin konsesjon som allmennkringkaster av den venezuelanske regjeringen, da konsesjonen gikk ut i mai 2007. Begrunnelsen var at RCTV hadde brutt en rekke av konsesjonsvilkårene;som minimumskrav til nasjonalt produserte programmer; vilkår for reklamesendinger og brudd på skatteloven, i tillegg til at noen mener kanalen aktivt støttet militærkuppet mot Chávez-regjeringen i 2002.Frekvenser og sendere ble tildelt den statlig finansierte stasjonen TVes. RCTV har fortsatt konsesjon for å sende over satellitt og kabel, og sender i tillegg over internett. RCTVs sendinger er svært populære og har fortsatt flere seere enn alle de offentlige tv-kanalene til sammen.
Chito Gascon
José Luis Martín C. Gascón (også kjent som Chito Gascon, født 26. mai 1964 i Manila på Filippinene, død 9. oktober 2021) var en filippinsk advokat, politiker og menneskerettighetsaktivist. I 2015 ble han utnevnt av president Benigno S. Aquino III til leder for Commission on Human Rights of the Philippines for perioden 2015-2021.
Hav var medlem av Human Rights Victims' Claims Board, der han hadde rang ekvivalent med en dommer i en anneninstans domstol.
Han var det yngste medlem av Den konstitusjonelle kommisjon av 1987 og Den filippinske kongressen der han bidro til lovgivning som førte til opprettelsen av Sanggunian Kabataan (lokale ungdomsråd) og vedtaket av Republic Act 7610, en spesiallov til vært av barn mot overgrep.
Han døde av covid-19 den 9. oktober 2021, i en alder av 57 år.
Aenictoteratini
Aenictoteratini er en gruppe (stamme) av biller som hører til familien kortvinger.
Utseende
Små (gjerne ca. 2-3 millimeter), moderat avlange, gjerne halvmatt rødlige kortvinger. Antennene er lange og ganske kraftige, kan være omtrent så lange som kroppen. Hodet er forholdsvis lite, rundet, gjerne med et trekantet framspring i pannen. Fasettøynene er litt rundet utstående. Pronotum er ovalt, en del bredere enn hodet, dekkvingene er jevnbrede. Bakkroppen er gjerne litt spoleformet (bredest i midten), med markerte sideflanker avgrenset av en skarp fure. Noen av slektene har utviklet seg til å ligne sterkt på (imitere) maurene de lever sammen med. Disse er slanke og langbeinte med rundet bakkropp.
Levevis
Disse billene lever knyttet til maur (såkalte myrmekofiler), spesielt hærmaur i slekten Aenictus.
Utbredelse
Gruppen er utbredt i Sørøst-Asia og Oseania øst til østkysten av Australia.
Nikolett Szepesi
Nikolett Szepesi (født 11. september 1987) er en ungarsk svømmer.
Hun representerte Ungarn under Sommer-OL 2004 i Athen, der hun ble utslått i forsøksheatet på 100 meter rygg.
Kambodsja under Sommer-OL 2004
Kambodsja under Sommer-OL 2004. Fire sportsutøvere, to menn og to kvinner fra Kambodsja deltok i to sporter, friidrett og svømming under Sommer-OL 2004 i Athen. Det var sjette gangen Kambodsja deltok i et OL, de vant ikke noen medaljer.
Vestinerne
Vestinerne var en folkestamme som i oldtiden bodde i et område i Midt-Italia, avgrenset av elvene Fino og Aterno. De største byene i området var Pitinum (like ved dagens L'Aquila), Aufinum (Ofena), Peltuinum (Prata d'Ansidonia), Pinna (Penne) og Aternum (Pescara, som var delt med marrucinerne).
Historie
Et av de eldste vitnesbyrdene om vestinerne er en skulptur, Krigeren fra Capestrano, datert fra det 6. århundre f.Kr. og funnet nær Capestrano i L'Aquila.
Familieterapi
Familieterapi er en gren av psykologi og klinisk sosialt arbeid og en form for behandling, der en terapeut arbeider med en familie i stedet for å arbeide med enkeltindivider, eller ikke-beslektede grupper. Formålet er gjerne å få familien som sosial enhet til å fungere på endrede premisser enn slik den fungerte (eller ikke fungerte) før.
Familieterapi har tradisjonelt vært inndelt i tre tilnærminger; strategisk, strukturelt og systemisk tenkning.
Bearbeiding av familierelasjoner og parveiledning/foreldrerådgivning er kjent fra flere kulturer og tidsaldere. Mange ritualer bygger opp om pardannelser, slik som ekteskapsinnstiftelse. I vestlig kultur er det vanlig å regne at familieterapi oppsto sammen med sosialt arbeide og andre bevegelser fra 1890/1900årene.
Familieterapeuter kan ha forskjellig fagbakgrunn og legge forskjellige modeller til grunn for sin spesielle arbeidsmåte. Felles er en tanke om hva en optimalt fungerende familie kan være, og metoder og teknikker velges ut fra hva den enkelte terapeut kan få til å fungere i forhold til egne evner og ferdigheter i forhold til familien som enhet.
Metafiksjon
Metafiksjon er en form for fiksjon innen vekselvis skjønnlitteratur, film og drama hvor det blir gjort direkte eller indirekte oppmerksom på at det som fortelles ikke er virkelig, men noe som er diktet og forestilt. Det fiktive i kunstverket skjules ikke, men tvert imot påvises, vises fram og diskuteres i kunstverket selv. Metafiksjon er således en undersøkelse av forholdet mellom fiksjon og virkelighet.
Metafiksjon er en fortellerteknikk som selvbevisst gir oppmerksomhet til sin egen status som verk av sin fantasi framfor virkeligheten. Det er en selvrefererende litteratur hvor teksten på seg selv, som handler om hvordan den ble til, og er en form for selvopptatt diktning. Ved at metafiktive innslag i en tekst bryter illusjonen om at teksten forteller om noe virkelig, fungerer det paradoksalt både som et distanseringsgrep ved virkemidler som eksempelvis refleksjon, eller parodi eller ironi, men også som inkluderende ved at dikteren henvender seg direkte til leseren og skaper nærhet og intimitet.
Historie
Metafiksjon er hovedsakelig assosiert med modernisme og postmodernistisk litteratur, i henhold til den engelske litteraturviteren Patricia Waugh, som er en av de første som studerte metafiksjonen som et fenomen. Uttrykkelig anvendelse av metafiksjonelle teknikker stammer fra den modernistiske undersøkelsen av bevissthet og virkelighet.
Familieterapi
Flere terapiformer, modeller og teknikker ble utviklet på vestkysten av USA i 1970-80-årene. Disse bygget tildels på en erfaring om at det ikke alltid var nok å få klienter/pasienter til å fungere bedre – det måtte skje i familiekretsen hvis en skulle unngå tilbakefall. Enkelte terapeuter gikk så langt som til å hevde at når ett medlem i en familie ikke fungerte sosialt, så var det fordi medlemmet var bærer av familiens samlede dysfunksjon, og dermed bidro til at de øvrige kunne fungere. Å rette opp en slik dynamikk slik at alle kunne fungere bedre ble dermed målsetting. Arbeidsmåten kunne varieres etter hva en regnet med ville fungere best i forhold til familien og dens sosiale bakgrunn.
Metafiksjon
Historie
En annen teoretiker, kanadiske Linda Hutcheon, mener at metafiksjonen ikke bare er en betingelse av postmodernismen, men en side av romanens utviklingshistorie og har alltid vært tilstede og en del av den. Selvrefleksjon om sin egen diktning kan påvises i eksempelvis Miguel de Cervantes’ Don Quijote (1605), men også eldre verker som Homers Odysseen (700-tallet f.Kr.) og Geoffrey Chaucer Canterbury-fortellingene (1300-tallet).
Familieterapi
Et eksempel fra klassisk litteratur er Jeppe på Bjerget og hans fru Nille, der Jeppe er den identifiserbare problembæreren: «Alle vet at Jeppe drikker – -». Mor Nille er hans edruelige motpol, mens Jakop Skomaker bidrar på sin måte til å vedlikeholde problemet. (« – men ingen vet hvorfor Jeppe drikker»). En familieterapeut ville søke å påvirke dynamikken i forholdet mellom Jeppe og Nille, som synes å vedlikeholde den eksisterende situasjonen, slik at hans behov for å drikke ble redusert, helst uten å gjøre mor Nille til neste problemprodusent.
I Norge
Modum Bads nervesanatorium var blant de tidligste i etterkrigstiden til å ta opp familieterapi som eget tilbud, ved å lage en egen avdeling. Denne kunne ta inn familier til opphold, slik at terapien kunne foregå skjermet fra dagliglivets stressfaktorer.
Metafiksjon
Historie
Intertekstualitet er et vestlig trekk ved den moderne metafiksjon. Hutcheon har fremmet et annet begrep, historiografisk metafiksjon, benyttet for skjønnlitterære verker som kombinerer de litterære virkemidlene til metafiksjon med historisk fiksjon. Den kategorien av romaner som hun tenker på er Hundre års ensomhet (1967) av Gabriel García Márquez, Ragtime (1975) av E.L. Doctorow, Den franske løytnants kvinne (1969) av John Fowles, og Rosens navn (1980) av Umberto Eco.
Et eksempel på metafiksjonelle undersøkelser kan begynne med Charlotte Brontës Jane Eyre (1847), hvor romanens tittelperson fant ekte kjærlighet med sin sjef Edward Rochester, men på selve bryllupsdagen oppdager Jane at han allerede er gift til en mentalt ustabil kvinne som han holde innestengt på loftet i det huset de bor i. Etter at den tidligere hustruen brenner ned godset, blinder Edward og tar sitt eget liv, vender Jane tilbake og gifter seg med ham.
«Den gale kvinnen på loftet» har blitt emne for egne undersøkelser av romanen fra et feministiske perspektiv i The Madwoman in the Attic (1979). Hva representerer hun, og hvordan kom dit? I romanen Vide Sargasso (1966) av Jean Rhys gjenfortelles den samme historien i synsvinkelen til «den gale kvinnen på loftet». Vide Sargasso er en oppfølger, men tidsmessige fra før originalverkets tidsramme, og samtidig en reaksjon på denne, og således også et eksempel på metafiksjon.
Tua kraftverk
Tua kraftverk er et vannkraftverk i Steinkjer kommune i Trøndelag.
Det er et elvekraftverk som utnytter et fall på 132 meter i Sandslielva.
Neil Nongkynrih
Neil Herbert Nongkynrih (født 9. juli 1970, død 5. januar 2022) var en indisk konsertpianist og dirigent.
Tua kraftverk
Installert effekt er 1,8 MW fra en peltonturbin. Årsproduksjon er 4,9 GWh.
Neil Nongkynrih
Nongkynrih vokste opp i Jaiaw Langsning i det nordøstlige India. Han flyttet til London i 1988 og begynte å studere musikk. I 2001 flyttet han tilbake til India og bosatte seg i Shillong.
Han er mest kjent for å ha grunnlagt Shillong Chamber Choir som vant konkurransen India's Got Talent i 2010. For sitt arbeid med musikk ble han i 2015 tildelt Padma Shri som er den fjerde høyeste sivile utmerkelsen i India.
Nongkynrih var på et musikalsk oppdrag i Mumbai i januar 2022 da han ble akutt syk. Han ble brakt til sykehus og operert, men døde dagen etter.
Hannah McLean
Hannah McLean (født 1. juli 1981) er en newzealandsk svømmer.
Hun representerte New Zealand under Sommer-OL 2004 i Athen, der hun ble utslått i forsøksheatet på 100 meter rygg.
Elvegårdsmoen
Elvegårdsmoen er en norsk militær øvingsplass i Narvik kommune, øst for Bjerkvik.
Elvegårdsmoen ble okkupert tidlig om morgenen den 9. april 1940 av tyske soldater som var satt i land fra jagerne Wolfgang Zenker, Erich Koellner og Hermann Künne. De norske leirvaktene hadde ikke ammunisjon for å yte motstand. I Elvegårdsmoen fikk bergjegerne tilgang til store mengder norsk militært utstyr som de benyttet til å bevæpne tyske marinegaster etter at samtlige ti tyske jagere var blitt senket 13. april ("fjellmarine"). Den 13. mai ble Elvegårdsmoen erobret av franske fremmedlegionærer etter invasjonen i Bjerkvik. Senere i krigen utvidet tyskerne leiren med en rekke bygninger.
Leiren er fra 2005 standkvarter for Nord-Hålogaland Heimevernsdistrikt 16.
Huset Hannover
Huset Hannover er et tysk fyrstehus som nedstammer fra Heinrich der Löwe av slekten Welf, opprinnelig en frankisk adelsslekt. Welferne var i middelalderen hertuger av Bayern og Sachsen, og Otto IV var fra 1209 til 1218 tysk-romersk keiser. De regjerte fra 1235 Braunschweig-Lüneburg (Hannover) som hertuger, kurfyrster og senere konger, og dessuten Storbritannia og Irland fra George Louis som Georg I, som besteg den britiske tronen i 1714, til dronning Victoria, som døde i 1901. Den britiske tronen gikk da til Victorias tyske manns slekt, den albertinske linje av Wettin-dynastiet (Sachsen-Coburg-Gotha), som idag regjerer landet. Slekten har gitt seks britiske monarker.
Fyrstehusets nåværende overhode er prins Ernst August av Hannover, som er gift med Caroline av Monaco.
Britiske monarker
George Louis var den første britiske monark av huset Hannover, mens den siste og mest kjente var Victoria.
Monarker av huset Hannover på den britiske trone:
Elizabeth Roemer
Elizabeth Roemer (født 4. september 1929 i Oakland, død 8. april 2016 i Tucson) var en amerikansk astronom som primært forsker på kometer og asteroider. Hun oppdaget asteroidene 1930 Lucifer og 1983 Bok. Hun er professor emerita ved University of Arizona.
Omgåelse
En omgåelse vil si å omgå et kjent problem eller en begrensning i et system eller en retningslinje (policy). En omgåelse er typisk en midlertidig løsning, og impliserer at det trengs en reell løsning på problemet. Omgåelser er imidlertid ofte like kreative som ekte løsninger, og det kreves ofte at man tenker utenfor boksen for å komme på dem.
Vanligvis anses omgåelser som skjøre ved at de ikke vil respondere godt på ytterligere press fra et system utover det opprinnelige designet. Ved implementering av en løsning er det viktig å flagge endringen slik at man senere kan implementere riktig løsning.
Å legge press på en midlertidig løsning kan senere føre til systemfeil. For eksempel brukes ofte omgåelser i dataprogrammering for å løse et problem eller antimønster i et bibliotek, for eksempel en feil returverdi. Når biblioteket endres kan omgåelsen ødelegge den generelle programfunksjonaliteten, og dermed effektivt bli et antimønster siden det kan forvente en eldre, feil oppførsel fra biblioteket.
Omgåelser kan også være en nyttig kilde til idéer for forbedring av produkter eller tjenester.
Juridiske omgåelser
Når et rettssystem skaper hindringer i form av en begrensning eller et krav gir ofte loven også en mulig alternativ løsning. Noen eksempler på omgåelser som i det minste er midlertidige løsninger er:
Forkortelser
Noen kjente akronymer har oppstått for å omgå byråkratiske eller motstridende begrensninger:
Ingolf Markussen
Ingolf Sevald Markussen (født 6. juni 1943 på Vebostad i Kvæfjord, død 28. mars 2011) var en norsk lokalpolitiker (H) som var ordfører i Sortland kommune fra 1995 til 2003.
Markussen var kommunestyrerepresentant fra 1987 og fram til sin død. Han var Høyres førstekandidat ved alle kommunevalgene fra og med 1991. Etter at han ikke ble gjenvalgt som ordfører i 2003, ble han opposisjonsleder i kommunestyret og medlem av formannskapet. Mens han var ordfører, var han også leder for Vesterålen regionråd.
Still Smokin
Still Smokin er en amerikansk komediefilm fra 1983 regissert av Tommy Chong som består av en liveopptreden og sketchkomedie av Cheech og Chong, og en reammehistorie der komikerne ankommer Amsterdam for en filmfestival. Filmen spilte inn 15 millioner dollar og ble møtt med overveiende negative anmeldelser.